***Holostrophus*** er en slekt av løvsoppbiller som er knyttet til døde trær infisert av kjuker, der larvene utvikler seg. Det norske navnet er litt misvisende da noen (ikke-norske) arter er knyttet til bartrær.

Utseende
--------

Små til middelsstore(gjerne 3 – 6 mm), avlange, halvblanke, fint hårete, lyst rødbrune til svarte løvsoppbiller, dekkvingene kan ha rødlige tegninger. De fire ytterste leddene av antennene er litt forstørrede. **Hodet** er forholdsvis lite, mer eller mindre skjult under pronotum sett ovenfra, fasettøynene er store og mer eller mindre nyreformede. Antennene er 11-leddete, omtrent så lange som hodet og brystskjoldet til sammen eller litt lengre, perlekjede-formede eller med de fire ytterste leddene litt forstørret, slik at de danner en avlang, løs kølle. **Brystskjoldet** (pronotum) er bredere enn langt, bakerst så bredt som dekkvingene, helt rundet foran. **Dekkvingene** er avlange, svakt hvelvede, med uregelmessig punktering eller ingen tydelige punktgroper. **Beina** er slanke og middels lange, leggene med ganske korte sporer, føttene forholdsvis lange og tynne, og fem-leddete.

Levevis
-------

Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av. De voksne billene er nattaktive.

Utbredelse
----------

Gruppen er utbredt i alle verdensdeler bortsett fra Australia og New Zealand.

Systematisk inndeling
---------------------

Oversikten har med nordamerikanske arter.

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea
				+ Familien **løvsoppbiller**, Tetratomidae Billberg, 1820
					- Underfamilien **Eustrophinae** Gistel, 1848
						* Stammen Holostrophini Nikitsky, 1998
							+ Slekten ***Holostrophus*** Horn, 1888 - 19 arter, Asia og Nord-Amerika
								- Underslekten *Holostrophus* (i snever forstand)
									* *Holostrophus aureofasciatus* (Pic, 1954)
									* *Holostrophus bifasciatus* (Say, 1824) – Nord-Amerika
									* *Holostrophus borneensis* Pic, 1912
									* *Holostrophus brittoni* Pic, 1953
									* *Holostrophus discolor* Horn, 1888
									* *Holostrophus diversefasciatus* Pic, 1921
									* *Holostrophus dux* Lewis, 1895
									* *Holostrophus impressicollis* (LeConte, 1874)
									* *Holostrophus koreanus* Jung & Seung, 2022
									* *Holostrophus lewisi* Csiki, 1924
									* *Holostrophus maculatus* Lewis, 1895
									* *Holostrophus minimus* Nikitsky, 1998
									* *Holostrophus morimotoi* Sasaji, 1974
									* *Holostrophus multisignatus* Pic, 1953
									* *Holostrophus similis* Nikitsky, 1998
									* *Holostrophus toyoshimai* Saitô & Konvička, 2017
									* *Holostrophus unicolor* Lewis, 1895
									* *Holostrophus vitalisi* Pic, 1953
							+ Underslekten *Paraholostrophus* Nikitsky, 2007
								- * *Holostrophus orientalis* Lewis, 1895

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.

Eksterne lenker
---------------

* *Artikkelen er ikke koblet til Wikidata*